Rīgas pusvadītāju rūpnīca "Alfa"
Rīgas pusvadītāju rūpnīca "Alfa" (pēc 1971. gada - Rīgas pusvadītāju ierīču ražošanas apvienība "Alfa", pēc 2004. gada - "ALFA RPAR" AS), ir Latvijas elektronisko iekārtu ražošanas uzņēmums. Uzņēmums galvenokārt nodarbojas ar pusvadītāju ražošanu, kā arī piedāvā līgumražošanas pakalpojumus drukātās shēmas platēm. Uzņēmuma un tā struktūrā ietilpstošo uzņēmumu galvenie eksporta noieta tirgi ir Krievija un Baltkrievija. Rīgas pusvadītāju rūpnīca "Alfa" bija bija viens no pirmajiem uzņēmumiem PSRS, kas 1960. gados sāka ražot integrālās mikroshēmas; tās izmantoja galvenokārt PSRS militārā kompleksa un kosmosa nozares vajadzībām. AS "Alfa RPAR" 2022. gadā bija 144 darbinieki, un uzņēmums strādāja ar 3,5 miljonu eiro apgrozījumu un 0,3 miljonu eiro zaudējumiem.